Rhoi’r cyfan ar waith 2

Ar ôl cwblhau eich tabl, rydych yn barod yn awr i lunio eich eglurhad rhesymegol am y ffordd y mae’ch sefydliad dewisol yn bodloni disgwyliadau’r mathau o gwsmer a ddewiswyd gennych.

Dylech lunio cyflwyniad i’ch sefydliad dewisol ac yna ysgrifennu am ddisgwyliadau pob un o’ch grwpiau cwsmer yn eu tro, fel is-benawdau.

Ychwanegwch ddelweddau o’ch sefydliad dewisol yr ydych efallai wedi’u tynnu eich hun neu wedi’u cael ar wefannau. Dylech gynnwys unrhyw wybodaeth arall o wefan eich sefydliad y teimlwch y bydd yn briodol.

Pan ysgrifennwch eglurhad, mae’n hawdd defnyddio’r gair oherwydd yn rheolaidd. Er enghraifft: Mae’r cwmni hedfan yn gweini diodydd am ddim i’r seddi dosbarth busnes oherwydd...

Mae’r wybodaeth isod yn rhoi syniadau am eiriau eraill yn lle defnyddio’r gair ‘oherwydd’ yn rhy aml.

# Yn lle defnyddio ‘oherwydd’

Gellir defnyddio llawer o eiriau neu ymadroddion i ddechrau eglurhad. Y mwyaf cyffredin yw “oherwydd”, ond mae gan eraill eu defnyddiau. Dyma rai dewisiadau eraill a thrafodaeth am eu defnyddiau a’u manteision.

**Am**: Mae ‘am’ yn gwbl gyfystyr ag ‘oherwydd’ (er enghraifft, “Dewisodd beidio â mynd i weld y ffilm, am iddi gael adolygiadau gwael”).

**O ganlyniad i:** Mae’r ymadrodd hwn yn gweithio yn lle "oherwydd”, fel “O ganlyniad i’w ymyriad, ail-agorwyd yr achos a chanfuwyd eu bod yn ddieuog.”

**Cyhyd â:** Mae’r ffurf anffurfiol hon ar ‘oherwydd’ yn cael ei defnyddio i fynegi’r syniad, am fod un peth yn digwydd neu’n mynd i ddigwydd neu’n wir, y bydd peth arall yn bosibl, mewn datganiadau fel “Cyhyd â dy fod di’n mynd, a allet ti gasglu rhai pethau i mi?”

**Gan fod:** Mae gan yr ymadrodd hwn yr un ystyr – a’r un ffurfioldeb – â ‘cyhyd â’.

**O ystyried bod:** Mae’r ymadrodd hwn bron yn unionfath ei ystyr i “cyhyd â” ac “am fod” a’u tebyg.

**O achos:** Mae hwn yn berthnasol yn benodol i egluro pam ddigwyddodd rhywbeth neu pam fydd yn digwydd neu na fydd yn digwydd, er enghraifft “O achos y ceisiadau niferus, ni allwn ymateb yn unigol i bob ymgeisydd.”

**Yn sgil:** Mae’r dewis hwn yn lle “oherwydd” yn gallu bod yn gymwys i ganlyniad cadarnhaol neu negyddol; “Yn sgil eich busnesau, rydym yn cael llawer o sylw digroeso” sy’n arddangos yr ail ystyr.

**Drwy:** Arddodiad yw ‘drwy’, ac mae’n cymryd lle ‘oherwydd’, er enghraifft “Drwy ymdrechion yr elusennau hyn, mae gwasanaethau digartrefedd y ddinas wedi’u hadfer.”

Nawr rydych yn barod i greu eich eglurhad. Defnyddiwch gynifer o’r dewisiadau yn lle ‘oherwydd’ ag y gallwch, ond cofiwch eu defnyddio’n gywir.